Un fabula esta-ney

Un laojen sidi pa geit de un urba, luy kinson zai plei bli. Un daojen stopi, fai kwesta:
- Shwo a me, oo jen respekti-ney, kwel es jen kel habiti in sey urba?
- Hm, jen kel habiti in yur urba es kwel?
- Wel, jen kel habiti in may urba es bade, envishil, podle fuy-jen!
- Yu bu fai fortuna. Jen kel habiti in sey urba es bade, envishil, podle fuy-jen, toshi.
Daojen go for. Un otre daojen fa-blisi a saja, fai kwesta:
- Shwo a me, oo jen respekti-ney, kwel es jen kel habiti in sey urba?
- Hm, jen kel habiti in yur urba es kwel?
- Wel, jen kel habiti in may urba es karim, donishil, helpishil hao-jen!
- Yu fai fortuna. Jen kel habiti in sey urba es karim, donishil, helpishil hao-jen, toshi.
Afte ke daojen go for, kinson kwesti suy opa:
- Opi kare, shwo a me, yu lugi-te a kwel fon li? 
- A nulwan, may kinsoni. Me shwo-te ya a li to ke es vere fo kadawan fon li!
Kontena
Category:Fabula